Nicolaus, divina miseratione Cameracensis episcopus, tam futuris quam præsentibus in perpetuum. Mandato domini papæ bonæ memoriæ Lucii et præcepto domini nostri Sansonis, Remorum archiepiscopi, assentientes, quæ privilegio suo universitati ecclesiasticæ sub privilegio exposuit subnotavimus: «S., Dei gratia Remorum archiepiscopus, universis ecclesiæ filiis in perpetuum. Felicis memoriæ, etc. (ut supra, nº 4101, usque) anno VI. Drogo, cancellarius, recognovit, scripsit et subscripsit.» Hujus igitur munitionis auctoritate confirmati concordiam per nos factam episcopali auctoritate confirmamus, et, ut inrefragabilis permaneat, in prævaricatores quoad resipuerint excommunicationis sententiam proferimus, atque canonica subsignatione, nostra quoque subsigillatione hujus nostri decreti paginam confirmamus. S. Theoderici, præpositi et archidiaconi. S. Johannis, Alardi, Evrardi, archidiaconorum. S. Geraldi, archidiaconi. S. Gyerimboldi et Gerardi, sacerdotum. S. Guillelmi, Bartholomæi, Radulfi, Gualterii, levitarum. S. Roberti, Eustachii, Hugonis, Gauterii et Mathæi, sublevitarum. Actum incarnati Verbi anno MCXLV, præsulatus domni Nicolai IX. Ego Guerimboldus, cancellarius, scripsi et recognovi.